بافڵ جەلال تاڵەبانی سه‌رۆکی یه‌کێتی نیشتیمانی کوردستان لەبارەی هێرشەکانی ئەمڕۆی ئێران بۆ سەر بنکە و بارەگاکانی حیزبەکانی رۆژهەڵاتی کوردستان رایگەیاند، "ئەمە پێشهاتێكی ترسناك و مەترسیدارە كە قووڵایی هەرێمی كوردستانی گرتووەتەوە و داوای دەستبەجێ راگرتنی دەكەین".
ده‌قی ڕاگه‌یه‌ندراوه‌که‌:
بەنیگەرانییەكی زۆرەوە لە بۆردومانەكانی ئەمڕۆی كۆماری ئیسلامی ئێران بۆسەر خاكی هەرێمی كوردستان دەڕوانین كە چەندین شەهید و برینداری لێكەوتووەتەوە و دەیان خێزانیش ئاوارەبوون. ئەمە پێشهاتێكی ترسناك و مەترسیدارە كە قووڵایی هەرێمی كوردستانی گرتووەتەوە و داوای دەستبەجێ راگرتنی دەكەین. ‏‎هیچ پاساوێك بۆ ئەم سنووربەزاندنە نییە و مەترسییەكی گەورەیە بۆ سەر ئارامی و ئاسایشی هەرێم و عیراق. داواكارین خاكی هەرێمی كوردستان بۆ یەكلاییكردنەوەی كێشە سیاسی و سەربازییەكان بەكارنەهێنرێت و هاووڵاتییان نەكرێنە قوربانیی ململانێكان. داواكارین هەموولایەك خۆڕاگربن و گفتوگۆ بكەنە بنەمای چارەسەركردنی كێشەكان. ‏‎داوا لە حكومەتی عیراق دەكەین ئەرك و بەرپرسیارێتی خۆی لە پاراستنی خاكی عیراق و هەرێم جێبەجێ بكات. سەروەری وڵات بپارێزێت و رێگری لە پێشێلكاری و چەندبارەبوونەوەی هێرشەكان بكات. ‏‎پرسە و هاوخەمی قووڵی خۆمان ئاڕاستەی كەسوكاری شەهیدان دەكەین و هیوای چاكبوونەوە بۆ بریندارەكان دەخوازین. وەك ئەركێكی نەتەوەیی و نیشتمانی خۆمان، هەموو دامەزراوە پەیوەندیدارەكانمان راسپاردووە بە دڵسۆزییەوە ئەركەكانیان رابپەڕێنن و لەخزمەت هەموواندا بن. ‏‎لە كۆتاییشدا دەمەوێت هەموولایەك دڵنیابكەمەوە بەئامانجگرتنی هاووڵاتییانی هەرێمی كوردستان و تێكدانی سەقامگیری خاكەكەمان هەرگیز لەیادناكەین و خوێنی خەڵكەكەمان لەبیرناچێتەوە.
‏‎بافڵ جەلال تاڵەبانی ‏‎سەرۆکی یەکێتیی نیشتمانیی کوردستان ‏‎٢٨ی ئەیلولی ٢٠٢٢
Facebook Twitter Whatsapp Email
بابه‌تی په‌یوه‌ندیدار
دەمیرتاش: کە باسی کورد دەکرێت، چەک و ئۆپراسیۆن دێتە ئاراوە
لە نەخۆشخانەکانی دەوڵەتی تورکیا چارەسەری بۆ ئەو کەسانە ناکرێت کە بە کوردی قسە دەکەن
له‌ ڕۆژنامه‌ی (هاوڵاتی)ییه‌وه‌....دهۆك؛ هۆكارەكانی تەقینەوەی غازەكە ئاشكرانەكراون
١٢ سزا له‌هاتوچۆی هه‌ولێره‌وه‌
بەریتانیا؛ قاچاغچییەكی كورد بەتۆمەتی خنكانی چەندین كۆچبەر دەستگیردەكرێت
لە ١٠ رۆژی هێرشەکانی سەر رۆژئاوا ٢٣ هاوڵاتی مەدەنی و شەڕڤان شەهید بوون
سەلاحەدین دەمیرتاش داوای کرد چاوی بە ئۆجالان بکەوێت
ئەمریکا: هێرشەکانی تورکیا بۆسەر رۆژئاوا، زیانی بە شەڕی دژی داعش گەیاندووە
ژنێکی تەمەن 47 ساڵ دوای 10 ڕۆژ لە دیارنەمانی لە لایەن جوتیارێکەوە لە نزیک قەزای دوکان دۆزرایەوە.
زۆرترین خوێنراو
فڕۆکەیەکی جەنگی لە ئاسمانی هەولێر، دەسوڕێتەوە ئەو هاوڵاتییانەی ڤیدیۆکەیان کردوە دەڵێن ، لە بەیانییەوە دەنگی دێت
ئەمشەو باڵوێزخانەی تورکیا لە ستۆکهۆڵم کەوتە بەر پرۆژۆکتۆر بارانی چالاکوانانی سویدی لە کۆمیتەی ڕۆژئاوا